[image: image1.png]ROMANIA




Parlamentul României

Camera Deputaţilor
PAGE  

Comisia pentru muncă şi 



Comisia pentru sănătate şi familie
protecţie socială
	Bucureşti,
	16 septembrie 2009

	Nr.
	27/105 

	Bucureşti,
	16 septembrie 2009

	Nr.
	28/190


RAPORT  COMUN

asupra propunerii legislative pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. Plx 91 din 11 februarie 2009, cu dezbaterea pe fond a propunerii legislative pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap. 

La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

· avizul favorabil al Consiliului Legislativ (nr.899/29.07.2008)

· avizul negativ al Comisiei juridice, de disciplină şi imunităţi (nr.31/187/3.03.2009)
· avizul negativ al Comisiei pentru buget, finanţe şi bănci (nr.22/109/5.03.2009)
· punctele de vedere negative ale Guvernului (nr.2746/30.10.2008 şi nr. 91/16.03.2009 a DRP).
Propunerea legislativă are ca obiect de reglementare, modificarea lit.b) a alin.(1) al art. 47 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările ulterioare, vizând acordarea unui spor de 25% în loc de 15% cât este prevăzut în prezent, calculat la salariul de bază, pentru suprasolicitare neuro-psihică şi condiţii deosebite de muncă în care îşi desfăşoară activitatea asistenţii personali care au în îngrijire persoane cu handicap grav.

Comisiile propun Plenului Camerei Deputaţilor respingerea propunerii legislative din următoarele considerente:

- promovarea iniţiativei legislative ar conduce la influenţe financiare suplimentare la bugetul general consolidat ;

- nu sunt identificate sursele de finanţare aşa cum prevede articolul 138 alineatul (5) din Constituţia României, republicată.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.
În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut propunerea legislativă în şedinţa comună din data de 8 septembrie 2009.

La lucrări au fost prezenţi 18 deputaţi din totalul de 19 membri ai Comisiei pentru muncă şi protecţiei socială şi 19 deputaţi din totalul de 19 membri ai Comisiei pentru sănătate şi familie.
În urma dezbaterilor, comisiile au hotărât, cu majoritate de voturi (1 vot împotrivă şi 2 abţineri), respingerea iniţiativei legislative.
La dezbateri a participat, în conformitate cu prevederile art.55 din Regulamentul Camerei Deputaţilor, în calitate de invitat, doamna Iustina Radu, vicepreşedinte al Autorităţii Naţionale pentru Persoanele cu Handicap.
Propunerea legislativă a fost respinsă de Senat în şedinţa din 4 februarie 2009 în calitate de primă Cameră sesizată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

